CELEX: 62010TN0092
Language: fi
Date: 2010-02-17 00:00:00
Title: Asia T-92/10: Kanne 17.2.2010 — Ferriera Valsabbia ja Valsabbia Investimenti v. komissio

1.5.2010   
            
            
               FI
            
            
               Euroopan unionin virallinen lehti
            
            
               C 113/62
            
         Kanne 17.2.2010 — Ferriera Valsabbia ja Valsabbia Investimenti v. komissio
   (Asia T-92/10)
   2010/C 113/94
   Oikeudenkäyntikieli: italia
   
      Asianosaiset
   
   
      Kantajat: Ferriera Valsabbia SpA (Odolo, Italia) ja Valsabbia Investimenti SpA (Odolo, Italia) (edustajat: asianajajat D. Fosselard, S. Amoruso ja L. Vitolo)
   
      Vastaaja: Euroopan komissio
   
      Vaatimukset
   
   
               —
            
            
               on kumottava komission 30.9.2009 asiassa COMP/37.956 — Betoniraudoitteet, uusi päätös, tekemä päätös K(2009) 7492 lopullinen (jäljempänä päätös), sellaisena kuin se on muutettuna ja täydennettynä 8.12.2009 tehdyllä päätöksellä K(2009) 9912 lopullinen (jäljempänä täydentävä päätös), siltä osin kuin siinä todetaan, että Ferriera Valsabbia SpA ja Valsabbia Investimenti SpA ovat rikkoneet EHTY:n perustamissopimuksen 65 artiklaa, ja velvoitetaan kyseiset yhtiöt maksamaan yhteisvastuullisesti 10,25 miljoonan euron sakon
            
         
               —
            
            
               toissijaisesti on kumottava päätöksen 2 artikla, jolla kantajille määrätään sakko
            
         
               —
            
            
               vieläkin toissijaisemmin kantajille määrätyn sakon määrää on alennettava
            
         
               —
            
            
               komissio on velvoitettava korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samankaltaiset kuin muissa samasta päätöksestä nostetuissa kanteissa. Kantajat väittävät erityisesti seuraavaa:
   
                
            
            
               Komissiolla ei ole toimivaltaa määrätä seuraamuksia EHTY:n perustamissopimuksen 65 artiklan rikkomisen perusteella sen jälkeen, kun kyseisen sopimus on lakannut olemasta voimassa, eikä ainakaan käyttää oikeudellisena perustana asetuksen (EY) N:o 1/2003 (1) 7 artiklan 1 kohtaa ja 23 artiklan 2 kohtaa.
            
         
                
            
            
               Kantajien puolustautumisoikeuksien loukkaaminen komissiossa käydyssä menettelyssä.
            
         
                
            
            
               EHTY:n perustamissopimuksen 65 artiklan 1 kohdan rikkominen, koska päätöksessä kuvailtujen tosiseikkojen perusteella ei voida osoittaa, että kyse olisi yhdestä jatkuvasta kilpailusääntöjen rikkomisesta.
            
         
                
            
            
               Suuntaviivojen rikkominen määrättyjen sakkojen laskennassa sekä yhdenvertaisuusperiaatteen ja suhteellisuusperiaatteen loukkaaminen.
            
         
                
            
            
               Kantajat väittävät tältä osin erityisesti, että niiden luokitteleminen yritysten ensimmäiseen ryhmään, johon kuuluville yrityksille on määrätty korkeammat sakon perusmäärät, on täysin lainvastaista, kun otetaan huomioon, että komissio on soveltanut virheellisesti perustetta, joka koskee yritysten erityistä painoarvoa markkinoilla eikä ole soveltanut yhdenmukaisesti yrityksen kokoon liittyvää perustetta. Sakon määrän vahvistamista koskeva menettely on lisäksi ollut epäasianmukainen siltä osin kuin on kyse lieventävien olosuhteiden huomioon ottamisesta. Menettelyn kohtuuttoman pitkä kesto on lopuksi loukannut vakavasti kantajien oikeutta oikeudenmukaiseen menettelyyn kohtuullisessa ajassa.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).